SAWAD-OSP-JAS-JMT วิ่งยกแผงขานรับติดโผ SET50/100 รอบใหม่!
SAWAD-OSP-JAS-JMT วิ่งยกแผงขานรับติดโผ SET50/100 รอบใหม่!
SAWAD-OSP-JAS-JMT วิ่งยกแผงขานรับติดโผ SET50/100 รอบใหม่!
19 มิ.ย. 2562

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 10.01 น. อยู่ที่ระดับ 55 บาท ปรับตัวขึ้น 0.75 บาท หรือ 1.38% ด้วยมูลค่าซื้อขาย 94.52 ล้านบาท
ขณะเดียวกันบริษัท โอสถสภา จำกัด (มหาชน) หรือ OSP อยู่ที่ระดับ 35.50 บาท ปรับตัวขึ้น 0.50 บาท หรือ 1.43% ด้วยมูลค่าซื้อขาย 123.93 ล้านบาท
ด้านบริษัทจัสมิน อินเตอร์เนชั่นแนล จำกัด (มหาชน) หรือ JAS ทรงตัวอยู่ที่ระดับ 6.75 บาท ด้วยมูลค่าซื้อขาย 49.11 ล้านบาท
อีกทั้ง บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 16.80 บาท ปรับตัวขึ้น 0.30 บาท หรือ 1.82% ด้วยมูลค่าซื้อขาย 26.17 ล้านบาท
โดยราคาหุ้นในกลุ่มดังกล่าวปรับตัวเพิ่มขึ้นแรงหลังจากวานนี้ (18 มิ.ย.62) ตลาดหลักทรัพย์แห่งประเทศไทย (ตลท.) ประกาศผลการคัดเลือกหลักทรัพย์ที่ใช้สำหรับคำนวณดัชนีของตลาดหลักทรัพย์ฯ ในช่วงครึ่งปีหลัง พ.ศ. 2562 สำหรับหลักทรัพย์ที่ใช้คำนวณดัชนี SET50, SET100, sSET, SETCLMV, SETHD, SETTHSI และ SETWB ในช่วงครึ่งปีหลังของปี 2562 (1 กรกฎาคม-31 ธันวาคม)
สำหรับดัชนี SET50 มีหลักทรัพย์เข้าใหม่ 2 หลักทรัพย์ ประกอบด้วย บมจ.โอสถสภา (OSP) และบมจ.ศรีสวัสดิ์ คอร์ปอเรชั่น (SAWAD)
ขณะที่ ดัชนี SET100 มีหลักทรัพย์เข้าใหม่ 3 หลักทรัพย์ ประกอบด้วย บมจ.จัสมิน อินเตอร์เนชั่นแนล (JAS) บมจ.เจ เอ็ม ที เน็ทเวอร์ค เซอร์วิสเซ็ส (JMT) และบมจ.โอสถสภา (OSP)
ด้านดัชนี sSET มีหลักทรัพย์เข้าใหม่ 10 หลักทรัพย์ ประกอบด้วย บมจ.บีจี คอนเทนเนอร์ กล๊าส (BGC) บมจ.กรุ๊ปลีส (GL) บมจ.นอร์ทอีส รับเบอร์ (NER) บมจ.โนเบิล ดีเวลลอปเมนท์ (NOBLE) บมจ.ณุศาศิริ (NUSA) บมจ.โรงพยาบาลพระรามเก้า (PR9) บมจ.เอสไอเอสบี (SISB) บมจ.เสริมสร้าง พาวเวอร์ คอร์ปอเรชั่น (SSP) บมจ.ไทย โซล่าร์ เอ็นเนอร์ยี่ (TSE) และบมจ.เวิร์คพอยท์ เอ็นเทอร์เทนเมนท์ (WORK)
ดัชนี SETCLMV มีหลักทรัพย์เข้าใหม่ 9 หลักทรัพย์ ประกอบด้วย บมจ.โรงพยาบาลบำรุงราษฎร์ (BH) บมจ.ผลิตไฟฟ้า (EGCO) บมจ.กรุ๊ปลีส (GL) บมจ.สยามโกลบอลเฮ้าส์ (GLOBAL) บมจ.ธนาคารกสิกรไทย (KBANK) บมจ.ธนาคารเกียรตินาคิน (KKP) บมจ.ราช กรุ๊ป (RATCH) บมจ.ซีฟโก้ (SEAFCO) และบมจ.การบินไทย (THAI)
สำหรับดัชนี SETHD มีหลักทรัพย์เข้าใหม่ 5 หลักทรัพย์ ประกอบด้วย บมจ.อนันดา ดีเวลลอปเม้นท์ (ANAN) บมจ.บิวตี้ คอมมูนิตี้ (BEAUTY) บมจ.อินทัช โฮลดิ้งส์ (INTUCH) บมจ.เจ เอ็ม ที เน็ทเวอร์ค เซอร์วิสเซ็ส (JMT) และบมจ.เคซีอี อีเลคโทรนิคส์ (KCE)
ดัชนี SETTHSI ไม่มีหลักทรัพย์เข้าใหม่ประจำรอบการคัดเลือกนี้ ดัชนี SETWB มีหลักทรัพย์เข้าใหม่ 3 หลักทรัพย์ ประกอบด้วย บมจ.พริมา มารีน (PRM) บมจ.อาร์เอส (RS) และบมจ.ธนบุรี เฮลท์แคร์ กรุ๊ป (THG)
ด้าน บล.ทรีนีตี้ ระบุในบทวิเคราะห์ (19 มิ.ย.62) ว่า ตลท.ประกาศรายชื่อหุ้นสมาชิกของดัชนีต่างๆประจำครึ่งหลังของปี 2562 โดยในฝั่งของดัชนี SET50 ตรงตามที่คาดทั้งหมด ส่วนดัชนี SET100 รายชื่อหุ้นที่ถูกตัดออกตรงตามคาด ส่วนหุ้นที่ถูกนำเข้าทั้ง OPS และ JMT เป็นไปตามคาด
ขณะที่ JAS ไม่ได้คาดไว้ เนื่องจากก่อนหน้านี้ทางตลท.ตัดสินใจไม่นำ JAS เข้ามาโดยตลอดเนื่องจากปัจจัยคุณภาพ มองปัจจัยดังกล่าวน่าจะทำให้ราคาหุ้น JAS ตอบรับเชิงบวกในระยะสั้นได้ ส่วนกลยุทธ์การลงทุนบนธีมนี้ ยังคงชื่นชอบ JMT ซึ่งถูกบรรจุเข้าทั้งดัชนี SET100 และดัชนี SETHD ในรอบนี้ แนะนำ “ถือ Let profit run” ต่อไป